sukhrobnurali/uzbek-legal-corpus huggingface dataset:
1993 YIL 1 DEKABRDAN ISh HAQI, PENSIYALAR VA STIPENDIYALAR MIQDORINI OShIRISh TOʻGʻRISIDA
(decree, 2020-09-28)

1. 1993-yil 1-dekabrdan Oʻzbekiston Respublikasi hududida: ish haqi oʻrta hisobda 1,5 baravar oshirilib, ish haqining eng kam miqdori 24.300 soʻm-kupon; fuqarolarning soliq solinmaydigan daromadlari oyiga 24.300 soʻm-kupon miqdorida; hozirgi vaqtda amalda boʻlgan barcha turdagi pensiyalarning miqdorini 1,5 baravar koʻpaytirib, mehnat pensiyasining eng kam miqdori oyiga 26.300 soʻm-kupon qilib belgilansin. 2. Oliy oʻquv yurtlari talabalarining, texnikumlar va hunar-texnika bilim yurtlari oʻquvchilarining stipendiyalari 1,5 baravar oshirilib, bunda talabalar oshxonalari va bufetlaridagi tushliklar qiymatidan 50 foizli chegirma saqlab qolinsin. 3. Vazirliklar va idoralar, Qoraqalpogʻiston Respublikasining Vazirlar Kengashi, viloyatlar va Toshkent shahri hokimlari, budjetdan mablagʻ bilan taʼminlanadigan tashkilotlar va muassasalar xodimlarning mansab okladlari oʻz vaqtida qayta hisoblab chiqilishini taʼminlasinlar, bunda mehnatga haq toʻlash boʻyicha yagona tarif setkasi razryadlariga muvofiq ushbu Farmonda belgilangan eng kam ish haqi miqdoriga amal qilinsin. 4. Oʻzbekiston Respublikasi Ijtimoiy taʼminot vazirligi pensiyalar miqdori ushbu Farmonga muvofiq qayta hisoblab chiqilishini taʼminlasin. 5. Oʻzbekiston Respublikasi Moliya vazirligi budjetdan taʼminlanadigan muassasalar va tashkilotlar xodimlarining ish haqini, pensiyalar va stipendiyalarni oshirish bilan bogʻliq xarajatlarni mablagʻ bilan taʼminlash manbalarini aniqlasin. 6. Mulkchilik shakllaridan qatʼi nazar, xoʻjalik hisobidagi korxonalar va tashkilotlarga mazkur Farmonga muvofiq daromad manbalarini qidirib topishlariga qarab, bunday manbalar vaqtincha yetarli boʻlmaganda esa bank muassasalari tomonidan aniq maqsadni koʻzlab beriladigan kreditlar hisobiga mehnat haqini oshirish tavsiya etilsin. 7. Ushbu Farmon bajarilishini nazorat qilish Oʻzbekiston Respublikasining Vazirlar Mahkamasi zimmasiga yuklatilsin.
“SOʻM-KUPONLAR” NI ChET EL VALYuTASIGA ALMAShTIRISh TARTIBI TOʻGʻRISIDA
(resolution, 2001-06-22)

Naqd chet el valyutasining va Rossiya Bankining 1993-yil nusxasidagi qogʻoz pullarining kelib tushishini koʻpaytirish hamda “Soʻm-Kuponlar”ning xarid quvvatini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Markaziy banki tomonidan mavjud pul almashtirish statsionar punktlari tarmogʻini kengaytirish, vaqtinchalik va koʻchma pul almashtirish punktlarini ochish va erkin almashtiriladigan valyutani sotib olish hamda 1993-yilning noyabr-dekabr oylari mobaynida “Soʻm-Kuponlar”ni Rossiyaning 1993-yil nusxasidagi rubllariga almashtirish miqdori boʻyicha bank muassasalari tomonidan topshiriqlar belgilash toʻgʻrisida kiritilgan takliflar maʼqullansin. 2. Oʻzbekiston Respublikasi Markaziy banki tomonidan Oʻzbekiston Respublikasi Moliya vazirligi bilan kelishgan holda “Soʻm-Kuponlar”ni erkin almashtiriladigan valyutaga va Rossiyaning 1993-yil nusxasidagi rubllariga almashtirish boʻyicha ishlarni tashkil etish toʻgʻrisida vaqtinchalik nizom” va “Naqd “Soʻm-Kuponlar”ni erkin almashtiriladigan valyutaga almashtirish kursini belgilash toʻgʻrisida vaqtinchalik nizom” tasdiqlanganligi maʼlumot uchun qabul qilinsin. 3. Oʻzbekiston Respublikasi Ichki ishlar vazirligi yangi tashkil etilayotgan statsionar, vaqtinchalik va koʻchma pul almashtirish punktlarining zarur darajada qoʻriqlanishini taʼminlasin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari pul almashtirish punktlarining ishlashi uchun zarur shart-sharoitlar yaratishni taʼminlasinlar.
RESPUBLIKA KORXONALARI, TAShKILOTLARI VA MUASSASALARIDAN PUL TUShUMI TUShIShINING AHVOLI USTIDAN NAZORATNI KUChAYTIRISh BOʻYIChA KEChIKTIRIB BOʻLMAYDIGAN ChORA-TADBIRLAR TOʻGʻRISIDA
(resolution, 1994-07-01)

Vazirlar Mahkamasining “Oʻzbekiston Respublikasi hududida baravar toʻlov vositasi sifatida “Soʻm-Kuponlar”ni muomalaga kiritish toʻgʻrisida” 1993-yil 12-noyabrdagi 550-son qaroriga muvofiq hamda tovarlar sotganlik va xizmatlar koʻrsatganlik uchun muvofiq ravishda “Soʻm-Kuponlar”da va rubllardagi tushumlarning oʻz vaqtida va toʻliq topshirilishini tezkorlik bilan nazorat qilishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Markaziy bankining Markaziy bankning tuman, shahar muassasalari huzurida tovar sotishdan va pulli xizmatlar koʻrsatishdan tushgan pul tushumlari tushishining ahvolini nazorat qilish boʻyicha komissiyalar tuzish hamda ushbu komissiyalar tarkibiga Oʻzbekiston Respublikasi Milliy xavfsizlik xizmati, Ichki ishlar vazirligi va Soliq bosh boshqarmasining vakolatli va bilimdon vakillarini kiritish toʻgʻrisidagi takliflari qabul qilinsin. 2. Quyidagi vazifalarni hal etish koʻrsatib oʻtilgan komissiyalar faoliyatining asosiy yoʻnalishlari qilib belgilansin: Markaziy bankning tuman, shahar muassasalari bilan birgalikda tovar sotuvchi va xizmatlar koʻrsatuvchi har qaysi korxona, muassasa va tashkilotdan “Soʻm-Kuponlar” va rubllarda tushgan tushumlarning har kuni inkassatsiya qilinishini taʼminlash; tuman, shaharning inkassatsiya qilinadigan har qaysi korxonasi, muassasasi va tashkilotidan “Soʻm-Kuponlar”da va rubllarda tushgan tushumlarni tezkorlik bilan hisobga olish va tahlil qilish; inkassatsiya qilinadigan har qaysi obyektdan—doʻkondan, savdo markazidan, xizmat koʻrsatish sohasi korxonasidan har kuni tushadigan tushum summasini ularning 10—15 kun oldin har kuni topshirgan tushum summasi bilan qiyoslab tahlil qilishni amalga oshirish; tushgan tushumni qabul qilib olish yoki rad etish mumkinligi, shuningdek, sotilgan tovarlar va koʻrsatilgan xizmatlarning taqdim etilgan summaga muvofiq kelishini tezkorlik bilan tekshirib koʻrish zarurligi toʻgʻrisida qaror qabul qilish; tushumlarni inkassatsiya qilishning belgilangan tartibini buzish hollari aniqlangan taqdirda amaldagi qonunchilikka muvofiq choralar koʻrish. Ushbu ish tartibi 1993-yil 19-noyabrdan boshlab joriy etilsin. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, “Oʻzbekiston” uyushmasi, “Oʻzbekbirlashuv”, chakana va savdo tarmoqlariga ega boʻlgan, shuningdek, aholiga pulli xizmatlar koʻrsatuvchi vazirliklar va idoralarning rahbarlari ushbu qaror talablarining qatʼiy bajarilishini hamda tuzilgan komissiyalarning samarali faoliyat koʻrsatishiga amaliy yordam berishni taʼminlasinlar. 4. Mazkur qarorning bajarilishini nazorat qilish Respublika komissiyasi raisi oʻrtoq A. M. Mutalov zimmasiga yuklatilsin.
AYRIM TOVARLAR, MATERIALLAR VA XOM AShYo EKSPORTI VA IMPORTI UChUN BOJXONA TOʻLOVLARINING VAQTINChALIK STAVKALARIGA OʻZGARTIRIShLAR KIRITISh TOʻGʻRISIDA
(resolution, 1994-03-11)

Oʻzbekiston Respublikasidan avtotransport vositalarini va ularga ehtiyot qismlarni olib chiqib ketishni tartibga solish, shuningdek, ichki isteʼmol bozorini himoya qilish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 1992-yil 21-oktabrdagi 485-son qaroriga 2-ilovada nazarda tutilgan ayrim tovarlar, materiallar va xomashyo eksporti va importi uchun bojxona toʻlovlarining vaqtinchalik stavkalariga oʻzgartirishlar va qoʻshimchalar kiritilsin (ilova qilinmoqda)*. 2. Belgilab qoʻyilsinki: avtotransport vositalari va ularga ehtiyot qismlar eksporti uchun olinadigan bojxona toʻlovlari avtotransport vositalari va ularga ehtiyot qismlar yuridik va jismoniy shaxslar tomonidan Oʻzbekiston Respublikasi bojxona hududidan olib oʻtilayotganda belgilangan tartibda undiriladi; respublika hududida ishlab chiqarilgan hamda erkin almashtiriladigan valyutaga sotiladigan avtotransport vositalari va ularga ehtiyot qismlarni yuridik va jismoniy shaxslar tomonidan olib chiqib ketishda eksport bojxona toʻlovlari undirilmaydi; 3. Doimiy yashash uchun Oʻzbekiston Respublikasi chegarasidan tashqariga chiqib ketayotgan shaxslarga shaxsiy foydalanishidagi bitta avtomobilni, bu avtomobil DAN organlarida hisobdan chiqarilganligi toʻgʻrisida hujjat va pasportda Oʻzbekiston Respublikasi hududidagi yashash joyidan chiqib ketayotganligi haqida tegishli belgi boʻlgan taqdirda, bojsiz olib chiqib ketishga ruxsat berilsin. 4. Davlat bojxona qoʻmitasi: sotish, vaqtinchalik chiqish yoki tranzit oʻtish maqsadida respublika bojxona hududi orqali oʻtayotgan avtotransport vositalarini qattiq nazorat qilish va hisobga olishni taʼminlasin; oʻn kun muddatda oʻzining normativ hujjatlarini mazkur qarorga muvofiq holga keltirsin.
RESPUBLIKA TAShQARISIDA TOVARLAR SOTIShNI RAGʻBATLANTIRISh ChORA-TADBIRLARI TOʻGʻRISIDA
(resolution, 2006-05-29)

Oʻzbekiston Respublikasiga oziq-ovqatlar, xalq isteʼmol tovarlari, xomashyo, ishlab chiqarish-texnika maqsadlaridagi boshqa materiallarni olib kelishni koʻpaytirish maqsadida Vazirlar Mahkamasi qaror qiladi: 1. “Oʻzbeksavdo” davlat uyushmasi, Oʻzbekbirlashuv, “Oʻzkooptayyorlovsavdo” birlashmasi respublikada ishlab chiqariladigan xalq isteʼmol tovarlarini va qishloq xoʻjaligi mahsulotlarini boshqa mintaqalardagi savdo uylari hamda xoʻjalik hisobidagi firmalar orqali sotish uchun chiqarishni koʻpaytirish va kengaytirish boʻyicha kechiktirib boʻlmaydigan chora-tadbirlarni koʻrsinlar. Vazirliklar, idoralar, korporatsiyalar, uyushmalar, konsernlar va boshqa xoʻjalik organlari, toʻgʻridan toʻgʻrigorizontal aloqalarni rivojlantirgan holda, respublikada ishlab chiqariladigan mahsulotlarni sanoatning uzluksiz ishlashi uchun zarur boʻlgan chetdan keltiriladigan xomashyo, materiallar va asbob-uskunalarga ayirboshlashni amalda keng joriy qilsinlar. 3. Oʻzbekiston Respublikasi Davlat bojxona qoʻmitasi va uning hududiy boʻlinmalari mazkur qarorning 2-bandi talablariga muvofiq rasmiylashtirilgan hujjatlar taqdim etilgan taqdirda xalq isteʼmol tovarlarini va qishloq xoʻjaligi mahsulotlarini MDHning boshqa mintaqalarida tashkil etilgan savdo uylarida va xoʻjalik hisobidagi firmalarda sotish uchun respublika tashqarisiga chiqarishga ruxsat etsinlar. 4. “Oʻzavtotrans” davlat korporatsiyasi, Oʻrta Osiyo Temir yoʻl boshqarmasi, “Oʻzbekiston havo yoʻllari” milliy aviakompaniyasi “Oʻzbeksavdo” davlat uyushmasi, Oʻzbekbirlashuv va “Oʻzkooptayyorlovsavdo” birlashmasining talabnomalari boʻyicha koʻrsatib oʻtilgan mintaqalarda ishlab turgan savdo uylariga va xoʻjalik hisobidagi firmalarga olib ketiladigan xalq isteʼmol tovarlarini va qishloq xoʻjaligi mahsulotlarini yetkazib berish uchun zarur transport vositalarini ajratsinlar. 5. Oʻzbekiston Respublikasi Moliya vazirligi Davlat soliq bosh boshqarmasi bilan birgalikda “Oʻzbeksavdo” davlat uyushmasi, Oʻzbekbirlashuv hamda “Oʻzkooptayyorlovsavdo” birlashmasi tomonidan boshqa mintaqalarda tashkil etilgan savdo uylari va xoʻjalik hisobidagi firmalar orqali sotish uchun olib ketiladigan xalq isteʼmol tovarlari va qishloq xoʻjaligi mahsulotlariga soliq stavkalarini bekor qilish toʻgʻrisidagi masalani koʻrib chiqsin. 8. Oʻzbekiston Respublikasi vazirliklari, idoralari, korporatsiyalari, uyushmalari, konsernlari va birlashmalari ushbu qarorning bajarilishi toʻgʻrisida har 15 kunda Vazirlar Mahkamasiga axborot berib tursinlar. 9. Ushbu qarorning bajarilishini nazorat qilish Vazirlar Mahkamasining tegishli majmuilari zimmasiga yuklatilsin.
PUL MUOMALASINI BARQARORLAShTIRIShGA OID QOʻShIMChA ChORALAR TOʻGʻRISIDA
(resolution, 2000-03-24)

SSSR Davlat banki va Rossiya bankining 1961—1992-yillarda chiqarilgan qogʻoz pullari sobiq SSSRning koʻpchilik mamlakatlari hududida muomalada boʻlishi toʻxtatilganligi munosabati bilan hamda respublikaning iqtisodiy manfaatlarini himoya qilish va pul muomalasini barqarorlashtirish maqsadida Vazirlar Mahkamasi qaror qiladi: 1. Bundan buyon, 1993-yilning 9-noyabridan boshlab Oʻzbekiston Respublikasi Hukumatining alohida farmoyishi chiqqunga qadar SSSR davlat banki va Rossiya bankining 1961—1992-yillar nusxasidagi naqd rubl qogʻoz pullarini aholi tomonidan omonatlarga qoʻyishda quyidagi tartib oʻrnatilsin: — doimiy propiskaga ega boʻlgan Oʻzbekiston Respublikasi fuqarolari mavjud omonatlarini bir yoʻla 200 ming rubldan oshmaydigan mikdorda toʻldirishga, qoʻyilgan omonatlari boʻlmagan taqdirda esa shuncha miqdorda yangi omonatni qoʻyishga haqlidirlar. Ish haqi, pensiyalar, alimentlar, stipendiyalar va nafaqalarniig tushumlari boʻyicha naqd pulsiz oʻtkazilgan mablagʻlar ularda hisobga olinmaydi. Jamgʻarma bankining muassasalari omonatchining pasportiga kiritilgan omonat toʻgʻrisida belgi qoʻyadi, bu esa xodimning imzosi va muhr bilan tasdiqlanadi; 3. Jamgʻarma banki mahalliy muassasalarining Oʻzbekiston hududida propiskada turmagan va Oʻzbekiston Respublikasining fuqarolari boʻlmagan shaxslardan omonatlarni qabul qilib olishi taqiqlansin. 4. Respublika Vazirlar Mahkamasi va Oʻzbekiston Respublikasi Markaziy bankining qoʻshimcha koʻrsatmalarini olgunga qadar yangi tashkil etilayotgan xoʻjalik yurituvchi subyektlarni roʻyxatga olish hamda bank muassasalari tomonidan jismoniy va yuridik shaxslarga yangi schyotlar ochish toʻxtatib turilsin. 5. Koʻzda tutilayotgan tadbirlar munosabati bilan banklarga va xoʻjalik yurituvchi subyektlarga chakana savdoda va pulli xizmatlar sohasida naqd pulsiz hisob-kitoblarning barcha shakllaridan kengroq foydalanish tavsiya etilsin. 6. Oʻzbekiston Respublikasi Markaziy banki va Moliya vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari ushbu qaror qatʼiy ijro etilishi ustidan taʼsirchan nazoratni taʼminlasinlar. 7. Mazkur qaror bilan respublika aholisini keng koʻlamda tanishtirish uchun u ommaviy axborot vositalarida eʼlon qilinib, banklarning barcha muassasalarida osib qoʻyilsin.
GAZLI —- NUKUS MAGISTRAL GAZ QUVURI QURILIShINI JADALLAShTIRISh TOʻGʻRISIDA
(resolution, 2021-02-22)

Oʻzbekiston Respublikasi Hukumatining 1993-yil 3-avgustdagi 389-son qarorida nazarda tutilgan Gazli—Nukus magistral gaz quvuri qurilishini jadallashtirish maqsadida Vazirlar Mahkamasi qaror qiladi: 1. “Oʻzbekneftgaz” korporatsiyasining Gazli—Nukus gaz quvuri qurilishini amalga oshirayotgan “Oʻzbekneftgazqurilish” davlat-aksionerlik birlashmasiga subpudratchi sifatida Rossiya Federatsiyasining “Zangas” davlat birlashmasi va “ZNGS—Prometey” aksionerlik jamiyatini (Moskva shahri) jalb etish hamda ular bilan birgalikda qoʻshma korxona tashkil etish toʻgʻrisidagi taklifi qabul qilinsin. 2. Bosh vazirning oʻrinbosari B. S. Hamidov, Moliya vazirligi (Boqiboyev), Markaziy bank (Mullajonov) Gazli—Nukus gaz quvuri qurilishi davrida jalb etilgan tashkilotlarning subhisob-kitob schyotlari ochilishini taʼminlasinlar hamda davlat kreditini qayta taqsimlash hisobiga “Oʻzbekneftgazqurilish” birlashmasiga Gazli—Nukus gaz quvuri qurilishi uchun Rossiya Federatsiyasidan qurilish texnikasini keltirish uchun haq toʻlashga 1 mlrd soʻm ajratsinlar. 3. Oʻzbekiston Respublikasi Davlat bojxona qoʻmitasi (Abdugʻaniyev) Oʻzbekiston Respublikasiga qurilish texnikasi, materiallar, asbob-uskunalar toʻsiqsiz va boj toʻlamasdan keltirilishini hamda qurilish tugallangandan keyin vaqtincha keltirilgan asbob-uskunalar va qurilish texnikasining olib ketilishini belgilangan tartibda taʼminlasin. 4. Melioratsiya va suv xoʻjaligi vazirligi (Giniyatullin), “Oʻzsuvqurilish” konserni (Rakitin) Gazli—Nukus magistral gaz quvuri qurilishi trassasida tuproq ishlarining “Oʻzbekneftgaz-qurilish” davlat-aksionerlik birlashmasi bilan kelishilgan hajmlarda va muddatlarda bajarilishini taʼminlasinlar. 5. “Oʻzbektransqurilish” davlat uyushmasi (Omelnitskiy) Urganch va Nukus shaharlari chegarasida gaz quvurini Amudaryodan oʻtkazish inshooti qurilishini “Oʻzbekneftgaz” korporatsiyasi bilan kelishilgan jadvalga muvofiq amalga oshirsin. 6. Qoraqalpogʻiston Respublikasi Vazirlar Kengashi, Xorazm viloyati hokimligi Rossiya Federatsiyasidan kelayotgan qurilish tashkilotlariga joylashish, binolar, uy-joy, oziq-ovqat bilan taʼminlashda yordam koʻrsatsinlar. 7. “Oʻzbekneftgaz” korporatsiyasi bir oy muddatda bu tashkilotlarni respublikada neft va gaz sanoatini rivojlantirishning istiqbolli rejalarini roʻyobga chiqarish uchun jalb etish dasturini ishlab chiqsin. 8. Mazkur qarorning bajarilishini nazorat qilish Bosh vazirning oʻrinbosari Q. J. Haqqulov zimmasiga yuklatilsin.
YuK JOʻNATUVChILAR, YuK QABUL QILUVChILAR VA TEMIR YoʻLNING YuKLARINI TAShISh BOʻYIChA MAJBURIYATLARNI BUZGANLIK UChUN JAVOBGARLIKNI KUChAYTIRISh TOʻGʻRISIDA
(resolution, 2021-02-22)

Transport tariflari darajasining jiddiy oshganligi munosabati bilan va yuk joʻnatuvchilar, yuk qabul qiluvchilar va temir yoʻlning yuklarni tashish boʻyicha majburiyatlarni buzganlik uchun moddiy javobgarligini oshirish maqsadida Vazirlar Mahkamasi qaror qiladi: 1. SSSR Ministrlar Sovetining 1964-yil 6-apreldagi 270-son qarori (SSSR QT, 1964-y., 5-son, 36-modda; 1969-y., 18-son, 105-modda, 1974-y., 17-son, 99-modda; 1976-y., 9-son, 42-modda; 1979-y., 13-son, 86-modda; 1988-y., 28-son, 77-modda) bilan tasdiqlangan SSR Ittifoqi temir yoʻllar Ustavining 50, 51, 92, 104, 118, 118-1, 144, 155, 155-1, 156, 156-1, 156-2, 157, 159, 159-1, 161, 163-moddalarida koʻzda tutilgan qoida buzilishlari uchun Oʻzbekiston Respublikasi hududida qoʻllaniladigan jarimalarning miqdorlari 200 baravar oshirilsin. 2. Belgilab qoʻyilsinki, yuklarni tashish uchun tariflar darajasi oʻzgargan taqdirda ular necha baravar oʻzgargan boʻlsa, koʻrsatilgan moddalarda nazarda tutilgan jarima sanksiyalarining miqdorlari ham tegishli ravishda shuncha baravar oʻzgaradi.
1993 YILNING 1 NOYABRIDAN MEHNAT HAQI, PENSIYALAR VA STIPENDIYALARNING MIQDORINI OShIRISh TOʻGʻRISIDA
(decree, 2020-09-28)

Isteʼmol mollari va xizmatlarning narxlari oʻsib borayotgan sharoitda Oʻzbekiston Respublikasining aholisini ijtimoiy muhofaza qilish maqsadida: 1. 1993-yilning 1-noyabridan boshlab Oʻzbekiston Respublikasining hududida: ish haqining eng oz miqdori oyiga 16.200 soʻm qilib belgilanib, ish haqi oʻrtacha 1,2 baravar oshirilsin; fuqarolarning soliq olinmaydigan daromadlarining eng past darajasi oyiga 16.200 soʻm miqdorida belgilansin; mehnat pensiyasining eng oz miqdori oyiga 17.550 soʻm qilib belgilansin, hozirgi vaqtda amalda boʻlgan barcha turdagi pensiyalarning miqdorlari oʻrta hisobda 1,2 baravar oshirilsin. 2. Oliy oʻquv yurtlari talabalarining, texnikumlar va hunar-texnika bilim yurtlari oʻquvchilarining stipendiyalari 1,2 baravar koʻpaytirilsin, shu bilan birga talabalarning oshxonalari va bufetlarida tushlik ovqatlarning qiymatidan 50 foizli chegirmalar saqlab qolinsin. 3. Budjetdan pul bilan taʼminlanadigan vazirliklar va idoralar, Qoraqalpogʻiston Respublikasining Vazirlar Kengashi, viloyatlar hamda Toshkent shahar hokimlari, tashkilotlar va muassasalar ushbu Farmonda belgilangan eng oz ish haqi miqdoriga asoslanib, mehnatga haq toʻlash boʻyicha yagona tarif setkasi razryadlariga muvofiq xodimlarning mansab okladlari oʻz vaqtida qaytadan hisoblab chiqilishini taʼminlasinlar. 4. Oʻzbekiston Respublikasining Ijtimoiy taʼminot vazirligi mazkur Farmonga muvofiq pensiyalarning miqdorlari qaytadan hisoblab chiqilishini taʼminlasin. 5. Oʻzbekiston Respublikasining Moliya vazirligi budjetdan taʼminlanadigan muassasalar va tashkilotlar xodimlarining ish haqini, pensiyalar va stipendiyalarni oshirish bilan bogʻliq sarf-xarajatlarni pul bilan taʼminlash manbalarini aniqlasin. 6. Mulkchilik shakllaridan qatʼi nazar, xoʻjalik hisobidagi korxonalar va tashkilotlarga mazkur Farmonga muvofiq daromad manbalarini qidirib topishiga qarab, daromad manbalari vaqtincha yetishmay qolgan taqdirda esa bank muassasalari aniq maqsadni koʻzlab beradigan kreditlar hisobidan mehnat haqini oshirish tavsiya qilinsin. 7. Ushbu Farmon bajarilishini nazorat qilish Oʻzbekiston Respublikasining Vazirlar Mahkamasi zimmasiga yuklatilsin.
1992 VA 1993 YILLAR HOSILIDAN PAXTA TOLASINI SOTIShNI TARTIBGA SOLISh TOʻGʻRISIDA
(resolution, 2021-02-22)

Vazirlar Mahkamasi qayd qiladiki, xoʻjaliklar ixtiyorida qoldiriladigan paxta tolasi va boshqa mahsulotlarni sotish boʻyicha Qoraqalpogʻiston respublika va viloyatlar uyushmalari tomonidan tovar ayirboshlash (barter) operatsiyalarini bajarishda paxta tolasidan nooqilona foydalanishning koʻplab hollariga yoʻl qoʻyilmoqda. Tola ikkinchi darajali tovarlar va resurslarga almashtirish uchun joʻnatilmoqda, ayirboshlashning teng qiymatliligiga hamma vaqt ham rioya qilinmayapti. Bahosini pasaytirish kabi suiisteʼmolliklar va buning hisobiga pora olish hollari koʻplab yuz bermoqda. Paxta tolasini sotish koʻpincha bir qancha vositachilar ishtirokida hamda tumanlar va viloyatlar hokimliklarining aralashuvi bilan amalga oshirilmoqda. Bularning barchasi amalga oshirilayotgan barter bitishuvlarining samaradorligini pasaytirmoqda, respublika xalq xoʻjaligiga iqtisodiy zarar yetkazmoqda, xoʻjaliklarning mustaqilligini va tashabbusini boʻgʻib qoʻymoqda. Paxta tolasi resurslaridan oqilona foydalanish va uni MDH mamlakatlaridagi isteʼmolchilarga sotishda zarur tartib oʻrnatish maqsadida Vazirlar Mahkamasi qaror qiladi: 1. “Oʻzshartnomasavdo” va “Oʻzdavpaxtasanoatsotish” uyushmalari hukumatlararo bitimlar boʻyicha barcha paxta tolasini sotishni, eksportga yetkazib berish va erkin almashtiriladigan valyutaga sotishdan tashqari, respublikaga eng zarur tovarlarni, birinchi navbatda oziq-ovqat va xomashyo keltirishni nazarda tutgan holda mutlaqo kliring asosida amalga oshirsinlar. 2. Belgilab qoʻyilsinki, xoʻjaliklar ixtiyorida qoldiriladigan barcha paxta tolasi Qopaqalpogʻicton respublika va viloyat uyushmalari orqali isteʼmolchilar bilan tuziladigan toʻgʻridan- toʻgʻri shartnomalar asosida asosan erkin almashtiriladigan valyutaga ular tomonidan mustaqil sotiladi. Qolganlari belgilangan tartibda oziq-ovqat va moddiy-texnika resurslariga almashtirilib faqat kliring asosida va barter shartlari boʻyicha sotiladi, respublika isteʼmolchilari bundan mustasnodir. 3. “Oʻzdavpaxtasanoatsotish” uyushmasi (oʻrtoq Zikriyoyev), uning viloyat boʻlinmalari davlat resurslaridagi va xoʻjaliklar ixtiyorida qoldiriladigan paxta tolasidan maqsadga muvofiq foydalanish ustidan qatʼiy hisob-kitob va nazorat oʻrnatsinlar. 4. Qoraqalpogʻiston Respublikasi Vazirlar Kengashi, viloyatlar va tumanlar hokimliklari xoʻjaliklar ixtiyorida qoldiriladigan paxta tolasini sotishda ularning manfaatlari va huquqlari kamsitilishiga yoʻl qoʻymasinlar, paxta tolasi resurslarini oʻta taqchil boʻlmagan tovar-moddiy resurslarini respublikaga keltirishga jalb qilish hollarining oldini olsinlar. 5. Mazkur qarorning bajarilishi uchun shaxsiy javobgarlik “Oʻzdavpaxtasanoatsotish” uyushmasi (oʻrtoq Zikriyoyev), “Oʻzshartnomasavdo” davlat uyushmasi (oʻrtoq Sharipov), Tashqi iqtisodiy aloqalar vazirligi (oʻrtoq Rustambekov), Oʻrta Osiyo Temir yoʻl boshqarmasi (oʻrtoq Jeltouxov), “Oʻzavtotrans” korporatsiyasi (oʻrtoq Axmetov), Bojxona qoʻmitasi (oʻrtoq Abdugʻaniyev) rahbarlari zimmasiga yuklatilsin.